hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu pl hu hu hu hu hu hu hu hu hu hu hu hu hu hu hu hu en en es de en pt en es hu en ca en hbs_lat en en en en en en ca en en en hu nl es sv nb en it hu hu hu hu hu hu hu hu eo en en en de en cs hu eo en en es en en pl en en en it id en en sl en en en fr hu hu hu hu hu hu pt en en en en en de en sl fr en hu hu hu hu hu hu hu en en en en en en en et en en en et it hu en pt hu hu hu hu hu hu hu en hu hu hu hu hu hu hu hu hu hu hu hu hu
A roxforti házak kifejezés J. K. Rowling hétkötetes Harry Potter-sorozatában a Roxfort Boszorkány- és Varázslóképző Szakiskola házait jelenti. Az iskolában négy ház van: a Griffendél, a Mardekár, a Hugrabug és a Hollóhát.
Amikor egy diákot felvesznek a Roxfortba, a Teszlek Süveg a diákot képességei, illetve érdeklődési köre, jelleme szerint beosztja az egyik házba, ahova aztán a diák egészen az iskola elvégzéséig tartozik. Itt van a háló- és pihenőhelyük, egy ház tagjai osztály- és sporttársak, valamint együtt szereznek házuknak büntető- vagy dicsőségpontokat. A négy ház között vannak ellentétek, melyeket a pontversenyek és a kviddicsbajnokság is kiélez.
1.1 A ház ismertebb tagjai
A Griffendél házat (angolul: Gryffindor) Griffendél Godrik alapította, körülbelül a Harry Potter-beli események előtt ezer évvel, valamikor a 10. század végén. A Teszlek Süveg szerint a Griffendélbe a bátrak kerülnek:
A Griffendél klubhelyisége az iskola egyik tornyában van, bejáratát a Kövér Dáma portréja rejti maga mögött. Rowling leírása szerint „az otthonos hangulatú kerek helyiség tele volt puha fotelekkel.”[2] Mivel a Griffendélbe általában a bátrabbak kerülnek, címerállata egy oroszlán, színei pedig a skarlátvörös és az arany.
A Griffendél kísértete Sir Nicholas de Mimsy-Porpington, azaz ismertebb nevén Félig Fej Nélküli Nick. A ház vezetője Minerva McGalagony professzorasszony, aki egyben az iskola átváltoztatástan tanára és igazgatóhelyettese, később pedig igazgatója.
A ház kviddics-csapatának tagjai Harry Potter hat tanulóévében:
őrző: Oliver Wood, majd Ron Weasley
terelők: Fred és George Weasley, majd Andrew Kirke és Ritchie Coote
hajtók: Angelina Johnson, Alicia Spinnet, Katie Bell, majd Ginny Weasley, Katie Bell és Demelza Robbins, egyszer Dean Thomas
fogó: Harry Potter, egyszer Ginny Weasley.
A ház ismertebb tagjaiSzerkesztés
James és Lily Potter
Fred és George Weasley
Arthur és Molly Weasley
Colin és Denis Creevey
A Mardekár házat (angolul: Slytherin) Mardekár Malazár aranyvérű varázsló alapította, aki kezdetben Griffendél Godrik jó barátja volt. Később Mardekár elidegenedett a többiektől, mivel egyre több kikötést tett azzal kapcsolatban, milyen diákok kerülhetnek az iskolába. A Teszlek Süveg versikéje szerint:
„Hogyha agyafúrt s ravasz vagy, / Ne tekints másra: / A Mardekár való neked. / Ott lelhetsz sok társra.”[1]
Albus Dumbledore és a Teszlek Süveg szerint a Mardekár-házba azok kerülnek, akik ravaszak és becsvágyóak. Feltehető, hogy a ház tagjai között kevesebb a mugli származású, mint a többi házban, de azt nem mondhatjuk, hogy csak aranyvérűek tartoznának ide, például Tom Rowle Denem (Voldemort) és Perselus Piton apja is mugli volt.
A Mardekár klubhelyisége a pincében van, ahova Harry Potter és Ron Weasley másodikos korukban a Százfűlé-főzet segítségével be tudtak jutni. A helyiséget egy falba rejtett kőajtó védi. „A Mardekár klubhelyisége hosszú, alacsony mennyezetű terem volt. Durva kőfalait láncon lógó, kerek, zöld lámpák világították meg. A míves kandallópárkány alatt lobogott a tűz, fényében faragott székek és üldögélő mardekárosok körvonalai rajzolódtak ki.”[3] Címerállata egy kígyó, színei a zöld és az ezüst.
A ház ismert vezetői Perselus Piton és Horatius Lumpsluck, mindketten bájitaltant tanítottak. Kísértete a Véres Báró.
A ház ismertebb tagjaiSzerkesztés
Tom Rowle Denem (később Voldemort)
A Hugrabug házat (angolul: Hufflepuff ) Hugrabug Helga alapította valamikor a 10. század végén. Rubeus Hagrid elmondása alapján sokak szerint ide a balfácánok kerülnek,[4] ám a Teszlek Süveg máshogy fogalmazott:
„A Hugrabugnak nyájas népe / Békés, igazságos. / Oda mész, ha türelmes vagy / S jámbor – ez világos.”[1]
A Hugrabug-házban nagyra tartott értékek a hűség, becsületesség, sportszerűség és tisztességes munka. A Teszlek Süveg mindazonáltal azokat a tanulókat is ebbe a házba sorolja, akik nem rendelkeznek semmilyen kiemelkedő tulajdonsággal, mivel Hugrabug Helga az egyenlő bánásmód híve volt.
A házvezető Pomona Bimba professzornő, aki gyógynövénytant tanít a diákoknak. Kísértete a Pufók Fráter. Címerében egy borz szerepel (eredetileg sólyom volt), színei a sárga és a fekete.
A ház ismertebb tagjaiSzerkesztés
A Hollóhát házat (angolul: Ravenclaw) Hollóháti Hedvig alapította, a Harry Potter-beli események előtt közel ezer évvel. A Teszlek Süveg leírása a házról:
„A bölcs öreg Hollóhátban / Éles elmék várnak. / Kiknek a tanulás kaland, / Oda azok járnak.”[1]
A Hollóhát házban a legnagyobb értékeknek a bölcsesség, az ész és a tanulás szeretete számít. Jelmondata: „Magad azzal ékesíted, ha az elmédet élesíted”.
A Hollóhát klubhelyisége, akárcsak a Griffendélé, egy magas toronyban van. Harry Potter a hetedik tanévben bejut ide, amikor Hollóháti Hedvig diadémját keresi. A házat egy kilincs nélküli ajtó védi, rajta sasfej alakú kopogtatóval. A bebocsátást kérő koppant a kopogtatóval, mire a sasfej egy kérdést tesz fel. Ha a válasz helyes, az ajtó kinyílik. „A Hollóhát e késői órán néptelen klubhelyisége tágas, kerek terem volt, levegősebb a Roxfortban megszokott helyiségeknél. A falat ékesítő kék és bronzszínű selyemkárpitok sorát kecses boltíves ablakok szakították meg: a teremből nappal pazar kilátás nyílhatott a környező hegyekre. A kupolás mennyezetet díszítő festett csillagok tükröződtek a padlón szétterülő mélykék szőnyeg mintájában A berendezést asztalok, székek és könyvszekrények alkották, s az ajtóval szemközt, egy beugróban magas fehér márványszobor állt.”[5] A ház címerállata egy sas, színei a kék és a bronz (a filmben kék és ezüstre változtatták).
Házvezetője Filius Flitwick professzor, a bűbájtant oktató tanár, kísértete a Szürke Hölgy, Hollóháti Hedvig lánya.
A ház ismertebb tagjaiSzerkesztés
Orla Quirke, Roger Davies
Hollóháti Heléna (Szürke hölgy)
↑ a b c d J. K. Rowling: Harry Potter és a bölcsek köve; Animus Kiadó, Budapest, 2000; 113. oldal
↑ J. K. Rowling: Harry Potter és a bölcsek köve; Animus Kiadó, Budapest, 2000; 123. oldal
↑ J. K. Rowling: Harry Potter és a Titkok Kamrája; Animus Kiadó, Budapest, 2000; 208-209. oldal
↑ J. K. Rowling: Harry Potter és a bölcsek köve; Animus Kiadó, Budapest, 2000; 80. oldal
↑ J. K. Rowling: Harry Potter és a Halál ereklyéi; Aninimus Kiadó, Budapest, 2008; 484. oldal
Joanne Kathleen Rowling: Harry Potter-sorozat
Harry Potter-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Roxforti_házak&oldid=25322449#Mardekár”
Utoljára szerkesztve 2022. október 1., 07:43-kor
A lap utolsó módosítása: 2022. október 1., 07:43
A lap szövege CC BY-SA 3.0 alatt érhető el, ha nincs külön jelölve.